Царква прападобнага Серафіма Сароўскага (Карчова)

Царква прападобнага Серафіма Сароўскага — мураваны праваслаўны храм у аграгарадку Карчова Баранавіцкага раёна Брэсцкай вобласці. Знаходзіцца на вул. Міцкевіча, 56.

 Гісторыя 
Згодна з апісаннем 1864 года ў вёсцы Туганавічы размяшчалася Свята-Крыжаўзвіжанская драўляная царква, пабудаваная памешчыкам Верашчакам. Царква была прыпісана да Цырынскага Спаса-Праабражэнскага храма. Зямлі 46 дзесяцін. Пры царкве існавала багадзельня.

Сучасная рэлігійная грамада была зарэгістравана 30 лістапада 1999 года. 19 снежня 2008 года адбылося асвячэнне і ўсталяванне крыжа Храма ў імя святога вялебнага Серафіма Сароўскага ў вёсцы КарчоваЦарква ў імя святога вялебнага Серафіма Сароўскага.

 Архітэктура 
У якасці матэрыялу для ўзвядзення сцен выкарыстоўвалася сілікатная цэгла. Храм адрозніваецца простым выглядам, самым заўважным дэкаратыўным элементам з’яўляецца купал у форме цыбуліны, усталяваны на высокім барабане, што характэрна для рэтраспектыўна-рускага стылю.

 Літаратура 
 Праваслаўныя храмы Беларусі: энцыклапедычны даведнік / А. М. Кулагін; [рэдакцыйны савет: Г. П. Пашкоў, Л. В. Календа]. — Мінск: Беларуская Энцыклапедыя, 2007. — 653 с. 2000 экз. ISBN 978-985-11-0389-4.
 Историко-статистическое описание Минской епархии, составленное ректором Минской духовной семинарии Архимандритом Николаем, Санкт-Петербург, 1864, Новогрудский уезд, стар. 202—213.
 Описание церквей и приходов Минской епархии, Минск, 1879.

Катэгорыя:Праваслаўныя храмы Баранавіцкага раёна
Катэгорыя:Карчова
Катэгорыя:2008 год у Беларусі
Катэгорыя:Храмы Пінскай і Лунінецкай епархіі